पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमितों की संख्या में 696 का इजाफा हुआ है। सोमवार को कुल 760 संक्रमित आए, जिनमें से 64 बाहरी जिलों के है। जिले में कुल संक्रमितों की संख्या 44905 तक पहुंच गई है। वहीं सोमवार को 7 मरीजों की मौत हुई। मृतकों में 28 साल के 2, 40, 55 और 64 साल की महिला के अलावा 2 पुरुष 33 और 86 साल के थे। जिले में सोमवार तक कोरोना से मरने वालों की संख्या 1105 पर पहुंच गई है।
सेहत विभाग ने पॉजिटिव आने वाले मरीज के संपर्क में आने वाले मरीजों की ट्रेसिंग कर सैंपल करवाने के नए निर्देश दिए हैं। अब रेपिड टेस्ट पॉजिटिव आने के बाद हर मरीज की कांटेक्ट ट्रेसिंग लाजिमी और डिटेल कोवा एप पर अपडेट करनी होगी। नई गाइडलाइंस के मुताबिक टेस्ट के बाद रिपोर्ट पाॅजिटिव आती है तो उस दिन से पिछले 5 दिन में संक्रमित के संपर्क में आने वालों के आरटी-पीसीआर टेस्ट होंगे। जबकि आपके घर में कोई संक्रमित नहीं है तो आपको होम क्वारेंटाइन होने की जरूरत नहीं है।
अनिवार्य- संपर्क में आए लोगों की जानकारी देना
गाइडलाइंस के मुताबिक संक्रमित आने पर संपर्क में आने वालों की जानकारी देना अनिवार्य है। गाइडलाइंस का उल्लंघन करने वाले के खिलाफ कार्रवाई की जा सकती है।
सलाह- संक्रमित के संपर्क में आए हैं तो क्वारेंटाइन हों
अगर कोई व्यक्ति कोरोना संक्रमित मरीज के संपर्क में आता है और उसका आरटी-पीसीआर टेस्ट निगेटिव आता है तो उस व्यक्ति को अगले 14 दिन होम क्वारेंटाइन होना होगा।
निर्देश- हर संक्रमित की रिपोर्ट अपलोड की जाए
विभाग ने कांटेक्ट ट्रेसिंग टीम को निर्देश दिए हैं कि जिस व्यक्ति की रिपोर्ट कोरोना पाॅजिटिव आती है, उसका डेटा कोवा एप पर अपलोड करना ही होगा ताकि मरीज की जानकारी विभाग तक पहुंच सके।
रेपिड टेस्ट पॉजिटिव आया तो नहीं होगा आरटी-पीसीआर
नोटिफिकेशन में लिखा है कि जिस व्यक्ति का रेपिड एंटीजन टेस्ट पॉजिटिव आएगा, उसका आरीटी-पीसीआर टेस्ट नहीं होगा। अगर व्यक्ति को कम लक्षण हैं तो उसे होम क्वारेंटाइन होना होगा। अगर मरीज की उम्र ज्यादा है तो उसे डाॅक्टर की सलाह पर अस्पताल में दाखिल होना होगा। इसी तरह अगर रेपिड टेस्ट की रिपोर्ट निगेटिव आती है तो उसका आरटी-पीसीआर जरूर करवाया जाएगा। गाइडलाइंस के मुताबिक यदि किसी का रेपिड या आरटी-पीसीआर टेस्ट करवाता है तो उसे रिपोर्ट आने तक घर में ही रहना होगा।
इधर, संक्रमित होने बावजूद सड़क पर घूम रहा था व्यक्ति, केस दर्ज
थाना गोराया की पुलिस ने एक व्यक्ति पर केस दर्ज किया है, जो कोरोना पाॅजिटिव आने के बावजूद सड़क पर घूम रहा था। उसकी रिपोर्ट पाॅजिटिव आने के बाद होम आइसोलेट किया गया था। गोराया के गांव औजला ढक की सरपंच शरनजीत कौर व पंच जसविंदर कौर ने बताया कि गांव का सुखविंदर सिंह 27 अप्रैल को कोरोना पाॅजिटिव आया था। लेकिन वह घर से बाहर घूम रहा था। लोगों ने उसे काफी समझाया, लेकिन वह नहीं माना। पुलिस ने सुखविंदर पर केस दर्ज करके पंचायत को उसकी निगरानी का जिम्मा सौंपा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn